**OBRAZLOŽITEV**

Junoš Lukan je zaključil študij fizike v Ljubljani in na Imperial College London. Na Filozofski fakulteti Univerze v Ljubljani je julija 2016 pridobil naziv univ. dipl. psiholog. V diplomskem delu pod mentorstvom prof. dr. Anje Podlesek je ugotavljal, kako se med reševanjem različno težkih nalog testa inteligentnosti spremenijo srčni utrip, krvni tlak, prevodnost in temperatura kože ter frekvenca dihanja. S premišljenimi analizami je za vsak fiziološki parameter poiskal najpomembnejšo značilko. Z njihovo kombinacijo je dobro razločil med ravnmi težavnosti nalog in tako pokazal, da lahko s fiziološkimi meritvami spremljamo kognitivno obremenitev.